Diari Oficial de la Generalitat Valenciana


Sumari del DOGV 4684, del 04-02-2004 (2004/526)

RESOLUCIÓ de 7 de novembre de 2003, de la directora general de Planificació i Ordenació Territorial, per la qual s'esmenen les deficiències a les qual es refereix l'acord de la Comissió Territorial d'Alacant, de data 25 d'abril de 2002, relatiu a la modificació puntual núm. 19 de les normes subsidiàries de Mutxamel i es procedeix a publicar-les.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4684

Data del DOGV
:   04-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/526


Data del document
:   07-11-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Mutxamel
    * pla d'urbanisme

RESOLUCIÓ de 7 de novembre de 2003, de la directora general de Planificació i Ordenació Territorial, per la qual s'esmenen les deficiències a les qual es refereix l'acord de la Comissió Territorial d'Alacant, de data 25 d'abril de 2002, relatiu a la modificació puntual núm. 19 de les normes subsidiàries de Mutxamel i es procedeix a publicar-les. [2004/X526]
  
Després d'esmenar les deficiències a les quals es refereix l'acord de la Comissió Territorial d'Alacant de data 25 d'abril de 2002, relatiu a la modificació puntual núm. 19 de les normes subsidiàries de Mutxamel, de conformitat amb la resolució de la directora general de Planificació i Ordenació Territorial de data 7 de novembre de 2003, per la qual s'ordena la publicació de l'esmentat acord, es publica:
  
La Comissió Territorial d'Urbanisme, en la sessió del dia 25 d'abril de 2002, va adoptar, entre altres, el següent acord:
  
Exp. 107/02. Mutxamel. Modificació puntual núm. 19 de les Normes Subsidiàries (ampliació de parc públic en SNU), promogut per l'Ajuntament.
  
Vist l'expedient de referència, i sobre la base dels següents antecedents i consideracions,
  
Antecedents de fet
  
Primer. El projecte es va sotmetre a informació pública durant un mes, per mitjà d'acord del ple de l'Ajuntament, en la sessió del 31 de juliol de 2001, i es van inserir anuncis en el Diari Oficial de la Generalitat Valenciana núm. 4087, de 17 de setembre de 2001, i en un dels diaris de major difusió provincial, el 31 d'agost de 2001. Després del pertinent període d'exposició pública en el qual no s'hi van presentar al·legacions, el mateix òrgan en data 30 d'octubre de 2001 el va aprovar provisionalment.
  
Segon. El document tècnic de modificació puntual consta de memòria descriptiva amb antecedents, objecte, proposta i justificació de la modificació, i plànols d'estat actual i modificat.
  
Tercer. L'objecte de la modificació proposada és la qualificació de 905 m2 de sòl no urbanitzable agrícola com a sòl no urbanitzable de parcs i jardins, ampliant el parc públic previst en les Normes Subsidiàries vigents fins a la prolongació virtual del carrer Pius XII.
  
El parc públic municipal previst pel planejament és de 291.955'06 m2, amb un estàndard de 6'211 m2 de zona verda parc públic per habitant (segons un càlcul de 291.955'06 m2/47.000 hab.)
  
Quart. Consta en l'expedient informe de l'oficina del pla d'acció territorial de l'entorn metropolità d'Alacant-Elx (PATEMAE), en pertànyer el municipi al seu àmbit, de data 28 de gener de 2002, en el qual s'indica que no s'observen inconvenients per a la seua aprovació.
  
Consta igualment que des del Servei Territorial d'Urbanisme s'ha sol·licitat informe a la Conselleria de Medi Ambient, d'acord amb el contingut de l'apartat 3 de la memòria del document tècnic, amb registre d'entrada en aquella conselleria l'11 de gener de 2002, sense que conste l'emissió de l'informe i havent transcorregut el termini legalment establert amb aquest fi.
  
Consideracions tecnicojurídiques
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del reglament de planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona. La documentació es considera, completa, d'acord amb l'art. 27 de la LRAU i concordants del RPCV, i falta això no obstant el document de refosa de l'art. 79.2 del RPCV, i s'ha comunicat a l'Ajuntament.
  
Tercera. Les determinacions contingudes en la modificació es consideren, en general, correctes des del punt de vista de les exigències de la política urbanística i territorial de la Generalitat Valenciana definides en l'art. 40 de la LRAU. La modificació comporta increment de zones verdes i, per tant, increment de les superfícies dotacionals públiques.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de pla general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Aprovar la Modificació Puntual núm. 19 de les normes subsidiàries (ampliació de parc públic en SNU) del municipi de Mutxamel, i se'n supeditarà la publicació, i en conseqüència l'eficàcia, fins que l'Ajuntament aporte en triple versió el document de refosa d'acord amb el que disposa l'art. 79.2 del RPCV.
  
Així mateix, de conformitat amb el que disposen els articles 41 de la LRAU, 165.1 c) del Reglament de planejament de la Comunitat Valenciana i 8 b) del Reglament dels òrgans urbanístics de la Generalitat Valenciana aprovat per Decret 77/96, de 16 d'abril, es delega el director general d'Urbanisme i Ordenació territorial per a la facultat de comprovar que l'esmentat acord s'acompleix de forma correcta i, verificat açò, ordenar la publicació de l'aprovació definitiva.
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.
  
Tot això sense perjudici que es pugua exercir qualsevol altre recurs o acció que estime oportú.
  
Vist l'acord adoptat per la Comissió Territorial d'Urbanisme en sessió de 25 d'abril de 2002 pel qual es va aprovar definitivament l'expedient de referència, i se'n supeditarà la publicació al compliment de determinades condicions, com també l'informe tècnic favorable a la documentació presentada per l'ajuntament el 28 d'agost de 2002 i 5 de novembre de 2003 que compleix en tots els extrems l'esmentat acord de la comissió, resolc:
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, conforme al que disposa l'art. 59, apartats 2 i 4 de la Llei 6/1994, de 15 de novembre, de la Generalitat Valenciana reguladora de l'activitat urbanística. La publicació de l'aprovació definitiva n'excusa la notificació individualitzada.